b'\n_START_ARTICLE_\nCholovone\n_START_PARAGRAPH_\nCholovone (Cholobone), maleni skup mariposanskih plemena u dolini San Joaquin u Kaliforniji. \xc5\xbdivjeli su uz isto\xc4\x8dnu obalu san Joaquina u blizini Stocktona od Tuolumne do rijeke Calaverasa. Nestali su._NEWLINE_Hodge na svom popisu njihovih plemena ili skupina ima Chupcan, Sawani, Yachikamni, Yachimese i Yukolumni. Od sela se spominju: Bantas, Heluta, Hosmite, Khulpuni, Mitutra, Pashashe, Takin, Tammakan i Tawi._NEWLINE_Ostali nazivi pod kojima su zabilje\xc5\xbeeni su Tcholovones i Tchalabones (Chamisso, 1821), Tcholoones (bancroft, 1874).'